কবরীর চলচ্চিত্রের তালিকা
কবরী একজন বাংলাদেশী অভিনেত্রী, চলচ্চিত্র পরিচালক ও রাজনীতিবিদ। তিনি বিংশ শতাব্দীর ষাট ও সত্তরের দশকের বাংলাদেশের অন্যতম জনপ্রিয় চলচ্চিত্রের নায়িকা ছিলেন। তার অভিনীত প্রথম চলচ্চিত্র সুতরাং। এরপর তিনি জহির রায়হানের তৈরি উর্দু চলচ্চিত্র বাহানা এবং ভারতের চলচ্চিত্র নির্মাতা ঋত্বিক ঘটকের তিতাস একটি নদীর নাম চলচ্চিত্রে অভিনয় করেছেন। তিনি রাজ্জাকের সাথে জুটি বেঁধে আবির্ভাব (১৯৬৮), ময়না মতি (১৯৬৯), নীল আকাশের নীচে (১৯৬৯), ক খ গ ঘ ঙ (১৯৭০), দর্প চূর্ণ (১৯৭০), কাঁচ কাটা হীরে (১৯৭০), দীপ নেভে নাই (১৯৭০), স্মৃতিটুকু থাক (১৯৭১), রংবাজ (১৯৭৩)-সহ অসংখ্য জনপ্রিয় ও ব্যবসাসফল চলচ্চিত্রে কাজ করেছেন।